AOT ทำนิวไฮตั้งแต่เข้าตลาด โบรกฯ อัพเป้า 400 บ.
AOT ทำนิวไฮตั้งแต่เข้าตลาด ล่าสุด ณ เวลา 10.46 น. ราคาอยู่ที่ 345 บาท บวก 8 บาท หรือ 2.37% สูงสุดที่ 345 บาท ต่ำสุดที่ 336 บาท มูลค่าซื้อขายที่ 341.27 ล้านบาท ด้าน บล.กสิกรไทย ให้เป้า 400 บาท เนื่องจากเข้าสู่ช่วง High season ปรับกำไรสุทธิ AOT ขึ้น 5-7% ในปี 59-61
21 ธ.ค. 2558

ผู้สื่อข่าวรายงานว่า ราคาหุ้นบริษัท ท่าอากาศยานไทย จำกัด (มหาชน) หรือ AOT ณ เวลา 10.46 น. ราคาอยู่ที่ 345 บาท บวก 8 บาท หรือ 2.37% สูงสุดที่ 345 บาท ต่ำสุดที่ 336 บาท มูลค่าซื้อขายที่ 341.27 ล้านบาท ขณะที่ดัชนีตลาดหุ้นไทยโดยรวมลบ 0.77%

บล.กสิกรไทย ระบุในนบทวิเคราะห์แนะนำหุ้น AOT ราคาเหมาะสมทางพื้นฐาน 400 บาท เนื่องจากเข้าสู่ช่วง High season ของการท่องเที่ยว โดยปรับกำไรสุทธิ AOT ขึ้น 5-7% ปี FY16-18 เนื่องจากรายได้สัมปทานค้าปลีกที่มีแนวโน้มเพิ่มขึ้นหลัง เปิดอาคารผู้โดยสารแห่งที่ 2 ที่ดอนเมืองในวันที่ 24 ธ.ค.2558 และ เปิดอาคารผู้โดยสารแห่งที่ 2 ที่ภูเก็ตในเดือน ก.พ.2559
นอกจากนี้ได้รับปัจจัยบวกระยะสั้นจากจำนวนผู้โดยสารในช่วงเดือน ต.ค. ถึง วันที่ 12 ธ.ค. แข็งแกร่ง +12 % YoY และส่วนต่อขยายสนามบินสุวรรณภูมิจะช่วยเพิ่มขนาดการรองรับผู้โดยสารจาก 45 ล้านคนเป็น 65 ล้านคนในปี 2563 พร้อมให้เป้าหมายทางกลยุทธ์ระยะสั้นที่ 345.00 / ตัดขาดทุนที่ 320.00 บาท